৩০ ডিসেম্বর ধনযোগ! শনি–বুধের কেন্দ্র দৃষ্টি যোগে টাকা আসবে ৪ রাশির

ওয়েব ডেস্ক: ৩০ ডিসেম্বর দুপুর ১২টা ৪৩ মিনিটে জ্যোতিষশাস্ত্রে (Astrology) এক গুরুত্বপূর্ণ যোগ তৈরি হতে চলেছে। শনি ও বুধ একে অপরের ৯০ ডিগ্রি কোণে অবস্থান করবে। এর ফলেই গঠিত হবে শনি–বুধ কেন্দ্র দৃষ্টি যোগ। জ্যোতিষ মতে, এই যোগ ধনযোগকে সক্রিয় করে এবং জীবনে স্থিরতা, শান্তি ও আর্থিক উন্নতির পথ খুলে দেয়। এই যোগের প্রভাবে কয়েকটি রাশির জীবনে আসতে চলেছে বড়সড় আর্থিক সুযোগ। দেখে নেওয়া যাক কোন ৪ রাশির ভাগ্য (Rashifal) বদলাতে চলেছে।

মিথুন রাশি

শনি–বুধের কেন্দ্র দৃষ্টি যোগে মিথুন রাশির জীবনে উন্নতির যোগ। দীর্ঘদিনের পরিশ্রমের ফল মিলবে। কেরিয়ারে স্থিরতা আসবে। আটকে থাকা কাজ ফের গতি পাবে। কর্মক্ষেত্রে সহকর্মীদের সহযোগিতা মিলবে। আর্থিক সিদ্ধান্ত নিতে পারবেন ঠান্ডা মাথায়। নতুন পরিকল্পনা ও নতুন কাজ শুরু করার সুযোগ আসবে, যা ভবিষ্যতে লাভ দেবে।

আরও পড়ুন: বছরের শুরুতেই বিরল যোগ, ধন সম্পত্তি উপচে পড়বে তিন রাশির জীবনে

কন্যা রাশি

কন্যা রাশির জাতকদের আর্থিক স্থিতি ফের শক্ত হবে। পুরনো কাজের সুফল পাবেন এই সময়। বন্ধু ও সহকর্মীদের সাহায্য মিলবে। পারিবারিক জীবনে ভারসাম্য বজায় থাকবে। অর্থ সংক্রান্ত সিদ্ধান্তে সফল হবেন। নতুন কোনও দক্ষতা শেখার সুযোগ আসতে পারে। টাকা নিয়ে চলা পুরনো বিবাদ মিটে যেতে পারে।

মকর রাশি

মকর রাশির আয় বাড়ার যোগ প্রবল। বিনিয়োগে লাভ হতে পারে। দীর্ঘদিনের পরিশ্রম ও শৃঙ্খলার ফল পাবেন। কর্মক্ষেত্রে পরিচিতি ও সম্মান বাড়বে। পদোন্নতি বা নতুন দায়িত্ব পাওয়ার সম্ভাবনা। আত্মবিশ্বাসের সঙ্গে নেওয়া সিদ্ধান্ত সফল হবে। নতুন আয়ের পথ খুলে যেতে পারে।

মীন রাশি

মীন রাশির জাতকদের জন্য সময়টা বেশ শুভ। কর্মক্ষেত্রে স্থিরতা আসবে। সিনিয়রদের সহযোগিতা পাবেন। আর্থিক অবস্থা মোটের উপর ভালো থাকবে। বন্ধুদের পরামর্শ লাভজনক হবে। আত্মবিশ্বাস বাড়বে। বহুদিন আটকে থাকা কাজ এগোবে। ধার দেওয়া টাকা ফেরত পাওয়ার সম্ভাবনা রয়েছে। নতুন সম্পর্ক ভবিষ্যতে লাভ এনে দিতে পারে।

*ডিসক্লেমার*: কোনও রাশির জাতক বা জাতিকার ভাগ্যে কী রয়েছে সেই সংক্রান্ত কোনও মতামত কলকাতা টিভি অনলাইনের নেই। কলকাতা টিভি অনলাইন জ্যোতিষ সম্পর্কিত কোনও সম্পাদকীয় / সম্পাদক-নিয়ন্ত্রিত তথ্য, পরামর্শ প্রদান করে না। প্রদত্ত পরামর্শ ও তথ্য প্রয়োগের আগে সংশ্লিষ্ট বিশেষজ্ঞের পরামর্শ নিন।